66 persons viewed Claudia en alfons's camper
Others also rented in Bladel · Vessem · Oost-, West- en Middelbeers · Esbeek · Hilvarenbeek · Bergeijk
From Total: £ 130 per night FootJuniors.ch - 1ere Ligue: Lancy - Yverdon/IMG 7557
Nom du fichier: IMG_7557.JPG Johnny Hayward - Polisieman by uitstek | News24
Johnny Hayward - Polisieman by uitstek
Johnny Hayward. Foto:VERSKAF
DIÉ man se naam is altyd in jou agterkop, want dit is die naam van ’n muur waarteen misdadigers hulle al jare vasloop. En die media en publiek neem kennis daarvan.
As hy weer agtien was, sou hy dieselfde keuses gemaak het. Op skool het hy Craven-week gespeel, en as voorryman sy span gedien toe hulle die Noord-Vrystaat se rugbybeker huis toe geneem het. Krieket en atletiek het ook nie uitgebly nie. Ná Hoërskool Sarel Cilliers is hy onverwyld Polisiekollege toe en het hy daarna ’n stewige aantal jare by verskillende polisiestasies deurgebring – Bloemfontein, Thornhill, Jeffreysbaai. In Bloem was een van sy eerste lesse dat hy 40 uur per week moet wérk – en, indien nodig, baie meer – as hy aan ’n saak vasbyt en dit moet oplos.
Sy filosofie is eenvoudig: hou aan met leer; werk hard; baie ekstra toewyding sonder betaling. En dan moet jy soos ’n misdadiger dink. Hy vertel hoe daar eendag ’n misdaad op die strand plaasgevind het. Hy het nie soontoe gery nie, maar direk na ’n huis in ’n woonbuurt, waar aldrie skelms reeds gestaan en wag het om die gesteelde goed te verkwansel – en sommer ook om gearresteer te word. “Jy moet ’n neus hê vir polisiewerk....en goeie informante.” Sulkes is altyd daar om ’n ekstratjie te verdien – so ’n soort polisie-saamloopklub op hul eie. Netwerk tussen alle soort mense en maatskappye was deel van sy sukses.
As jy sy naam baie keer in die media gesien het, is dit omdat hy ’n misdadiger genadeloos jag. In die laat tagtigs het hy die Burgemeesterstoekenning vir uitnemende diens ontvang, en tussenin was hy dikwels polisieman van die maand, of die jaar. Want hy het vêr uitgereik – van trauma-werk by die berugte brug van die dood tot by diefstal-, roof-, dwelmverwante sake.
Vanaf 2007 was hy sektor-bestuurder van Pelsrus, Tokyo Sexwale, Tjoksville, Ocean View en Madiba Bay. Misdaadbestuur was sy kos. Daar is gereeld opvoedkundige inisiatiewe uitgevoer, soos die Project Drug Campaigns, en kerke en skole is hierby betrek.
Oor die land se toekoms antwoord hy berekenend – as die regstelsel in plek is, is daar hoop. Hy reken die mense wat van hom hou, is die mense wat die wet onderhou. Van die ander weet hy nie, maar hy was altyd op sy gelukkigste as hy gedoen het wat sy werk van hom vereis.
Die gesin is onlangs deur groot trauma toe hul enigste seun wat aan Russell Silver Dwergsindroom gely het, in ’n informele ne-dersetting dood gevind is. Drie mans is reeds vir die misdaad aangekeer.
Benewens sy liefde vir sy kinders en sy vrou Carien, is sy belangstelling hengel en Khoi-visse. Hy het onlangs afgetree, maar bely dat die kameraadskap tussen polisiemanne hom laat terugverlang na die SAPS.
Hierdie rasegte polisieman verdien die naam en ’n reuse saluut.